نحطه آبنين ملـيون ،ِ 2013
آبنج لو نحطه آبنين ملـيون ،ِ
فتخرنـه بحبـج تبـآهينه عل نـآس ،ِ
ورفعنـه الرآس جي بسمج حجينه
وتمنينه نحط بجدآمنه شفاف
حتى نبوس كآعج لو مشينه
عجيبه وحزن زينب بيج مطبوع
والضيف بفرح تستقبلينه
ولدج بل شدد نيشان للموت
وعبرنه الموت جي بيج انتخينه
آبنج لو نحطه آبنين ملـيون
يضل وآضح هذآك ابن المدينه .~
يا لذت شعر بعيون ذواق
يشعر الكاطع وعشكه وحنينه
انه بدونك اروح لوين من كال
غني يقصد عل تراب المدينه
كبل عشاك جنه الملكه بي موت
ونسد عين الكمر لا يحس بينه
حجي العشاك يعند بل مثاقيل
وجنتي السالفه الاوله بحجينه
يغفه الهوه من ايسمعج تلولين
بس جرحج ابد ما تغفه عينه
بسد جرحج جروف الدنيه تنراف
وجرح البيج ما هود ونينه
شكوآتج شآكه حلوك السجـآجين
صلب كلبج رغم طبعج حنينه
اليطعنج هسة يتحلم امس جان
يشتم الهوه التتنفسينه
نسو فضلج السويتيهم اسماء
واعتبروج ماضي وشاطبينه
وعلي الفاجو عكس نهرج يغركون
وآبنج يبقى ربآن السفينه
بجف ولدج اعنان الشعر مطبوع
مثل ما عل شعر مطبوعه ادينه
آلـقريب ..ِ صبـآح العتـآبي ،ِ